als_Latn dik_Latn sna_Latn
Komisioni për Ekonominë dhe Financat, Komisioni i Sigurisë Kombëtare dhe Komisioni për Politikën e Jashtme miratuan disa projektligje të rëndësishme
Gjatë shqyrtimit në Komisionin përgjegjës për Ekonominë dhe Financat të projektligjit ‘Për ratifikimin e marrëveshjes së grantit, ndërmjet Këshillit të Ministrave të Republikës së Shqipërisë dhe Agjencisë Austriake të Zhvillimit, për asistencën teknike për sistemin e ujësjellës- kanalizimeve”, zv. Ministri i Transporteve, Ylli Manjani, tha se janë 181 ndërmarrje edhe në Komuna, të cilat reforma territoriale do t’i grupojë, duke bërë të mundur rritjen e nivelit të menaxhimit të tyre. Z. Manjani theksoi se duhet një ristrukturim në këtë sektor. “Reforma territoriale e ndihmon shumë këtë në menaxhimin e tyre”, tha zv.ministri i transporteve Ylli Manjani.
Deputeti i PD-së, z. Ridvan Bode, u shpreh se Qeveria nuk ka një strategji të qartë për këtë sektor. Ndërsa deputeti tjetër i PD-së, Sherefedin Shehu, tha se “vitet e fundit ka patur probleme me financimet e huaja të cilat nuk janë realizuar, pasi nuk kemi patur menaxherë, por drejtorë politikë”.
Komisioni miratoi dhe projektligjin “Për ratifikimin e marrëveshjes së bashkëpunimit financiar ushtarak, ndërmjet Këshillit të Ministrave të Republikës së Shqipërisë dhe Qeverisë së Republikës së Turqisë,dhe Protokollit të zbatimit për asistencën financiare,ndërmjet Këshillit te Ministrave të Republikës së Shqipërisë dhe Qeverisë së Republikës së Turqisë”.
Të njëjtat projektligje u miratuan dhe në Komisionin për Politikën e Jashtme.
Zv. Ministri i Mbrojtjes, Petro Koçi sqaroi edhe marrëveshje e bashkëpunimit financiar ushtarak, ndërmjet Këshillit të Ministrave të Republikës së Shqipërisë dhe Qeverisë së Republikës së Turqisë,dhe Protokollit të zbatimit për asistencën financiare,ndërmjet Këshillit te Ministrave të Republikës së Shqipërisë dhe Qeverisë së Republikës së Turqisë”.
“Pala shqiptare do të paguante 10 për qind të totalit. Tashmë ky detyrim është hequr dhe në çdo rast, edhe kur plotësohet shuma, edhe kur nuk plotësohet, gjithçka e përballon pala turke. Ky është ndryshimi. Kushti është që kjo blerje pajisjes dhe shërbimesh apo mallrash gjithmonë do të bëhet me prokurime tek industria ushtarake turke dhe parashikon aplikimin e të njëjtave lehtësira si në çmime, ashtu edhe në kualitet si për forcat ushtarake turke”, tha z. Koçi. Ky projektligj u miratua dhe në Komisionin e Sigurisë Kombëtare.
Komisioni miratoi dhe projektligjin ‘Për ratifikimin e marrëveshjes së grantit,ndërmjet Këshillit të Ministrave të Republikës së Shqipërisë dhe Agjencisë Austriake të Zhvillimit,për asistencën teknike për sistemin e ujësjellës- kanalizimeve”. I njëjti projektligj u miratua dhe në Komisionin për Çështjet Ligjore, Administratën Publike dhe të Drejtat e Njeriut.
als_Latn als_Latn als_Latn als_Latn als_Latn als_Latn als_Latn als_Latn